S-736/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. febrúar 2022, á hendur H-x-x B-x-x H-x-x, kt. 000000- 0000, [ ---], Reykjavík, fyrir eftirtalin umferðarlagabrot, með því að hafa:

1. Miðvikudaginn 9. desember 2020 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 535 ng/ml) um Snorrabraut í Reykjavík, við Hverfisgötu, þar sem lögregla stöðvaði aksturinn.

M: 007- 2020- 73654

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Föstudaginn 19. mars 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1000 ng/ml) um Ánanaust í Reykjavík, við Olís, þar sem lögregla stöðvaði aksturinn.

M: 007- 2021- 16502

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Mánudaginn 22. mars 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 575 ng/ml) um Skipholt í Reykjavík, við hús nr. 70, þar sem lögregla stöðvaði aksturinn.

M: 007- 2021- 17100

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Laugardaginn 27. mars 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 435 ng/ml) um Fiskislóð í Reykjavík, við Nettó, þar sem lögregla stöðvaði aksturinn.

M: 007- 2021- 18087

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Laugardaginn 11. desember 2021 ekið bifreiðinni [ ---] sviptur ökurétti um Ingólfsstræti í Reykjavík, við Óperuna.

M: 007- 2021- 86077

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Föstudaginn 17. desember 2021 ekið bifreiðinni [ ---] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 175 ng/ml og kókaín 20 ng/ml) um Smiðjustíg í Reykjavík, við Hverfisgötu, þar sem lögregla stöðvaði aksturinn.

M: 007- 2021- 86796

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í maí [ ---]. Samkvæmt framlögðu sakavottorði, dagsettu 28. febrúar 2022, gekkst ákærði undir lögreglustjórasátt með greiðslu sektar og sviptingu ökuréttar í tólf mánuði 23. september 2019 m. a. fyrir vímu- og ölvunarakstur. Ákærði hlaut sektarrefsingu 14. ágúst 2020 með áritun sektarboðs fyrir akstur án þess að hafa öðlast ökuréttindi. Þá gekkst ákærði undir sekt og sviptingu ökuréttar í þrjú ár 9. desember 2020 fyrir vímuakstur, akstur án gildra ökuréttinda og vörslur fíkniefna.

Við ákvörðun refsingar verður því við það miðað að ákærði hafi nú í þriðja sinn gerst sekur um akstur undir áhrifum ávana- og fíkniefna og í fyrsta sinn sviptur ökurétti allt innan ítrekunartíma 3. mgr. 70. gr. almennra hegningarlaga nr. 19/1940.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 525.420 krónur í sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

K-kvk-nf J-kvk-nf aðstoðarmaður dómara kveður upp dóminn.

DÓMSORÐ:

Ákærði, H-x-x B-x-x H-x-x, sæti fangelsi í fjóra mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 525.420 krónur í sakarkostnað.

K-kvk-nf J-kvk-nf